கேள்வி: பேபி பூமர்கள் பற்றி தகவல் சொல்.
பதில்: பேபி பூமர்கள் (''baby boomers'') அல்லது பெரும்பாலும் சுருக்கமாக பூமர்கள் என்று அழைக்கபடுபவர்கள், எக்ஸ் தலைமுறை முந்தைய காலத்தைச் சேர்ந்த, அமைதித் தலைமுறை பின்னர் வந்த மக்கள் தொகையியல் குழுவினராவர். இந்தத் தலைமுறையானது 1946 முதல் 1964 வரை, 20ஆம் நூற்றாண்டின் நடுப்பகுதியில் பிறந்தவர்களாக வரையறுக்கப்பட்டுள்ளனர். இவர்களின் காலம், மக்கள்தொகை சூழல், பண்பாட்டு அடையாளங்கள் போன்றவை நாடுகளைப் பொறுத்து மாறுபடலாம். பெரும்பாலான பேபி பூமர்கள் ''சிறந்த தலைமுறை'' அல்லது ''அமைதி தலைமுறை''யினரின் பிள்ளைகளாவர். மேலும் இவர்கள் பெரும்பாலும் எக்சு தலைமுறை மற்றும் தலைமுறை ஒய் பெற்றோராவர். மேற்குலகில், 1950கள் மற்றும் 1960களில் பூமர்களின் குழந்தைப் பருவக் கல்வியில் குறிப்பிடத்தக்க சீர்திருத்தங்கள் மேற்கொள்ளபட்டன. இவை இரண்டு கருத்தியல் மோதல்களின் பகுதியாக பனிப்போர், மற்றும் போர்க் காலத்தின் தொடர்ச்சியாகும். 1960கள் மற்றும் 1970களில், ஒப்பீட்டளவில் அதிக எண்ணிக்கையிலான இளைஞர்கள் தங்கள் பதின்ம வயதிலும் இளமைப் பருவத்திலும் 18 வயதை எட்டியபோது-அவர்களும் அவர்களைச் சுற்றியிருந்தவர்களும் அந்தக் கூட்டத்தைக் குறிக்க ஒரு குறிப்பிட்ட சொல்லாட்சிக் கலை உருவாக்கினர். அமெரிக்க ஐக்கிய நாடுகள் ஜோ பைடன் இத்தலைமுறையினர் ஆவார். இரண்டாம் உலகப் போர் முடிந்த பிறகு உலகம் முழுவதும் போருக்கு சென்றவர்கள் தத்தம் வீடுகளுக்குத் திரும்பினர். அடுத்து வந்த 20 ஆண்டுகளில் உலக மக்கள் தொகை விரைவாக அதிகரிக்கத் தொடங்கியது. அதை ஒரு 'பூம்' என்று வருணித்தனர். இதையடுத்து வந்த காலத்தில் இளைஞர்களின் எண்ணிக்கை வீக்கத்தின் காரணமாக உலகில் ஆழமான அரசியல் உறுதியற்ற நிலையை உருவானது. சீனத்தில், பூமர்கள் சீனப் பண்பாட்டுப் புரட்சி காலத்தில் வாழ்ந்தனர். அவர்கள் பெரியவர்களான சமயத்தில் ஒரு குழந்தைக் கொள்கையே ஏற்றனர். இந்தத் தலைமுறையினர் அதன் முந்தைய தலைமுறையினரை விட முன்பூப்பு மற்றும் அதிகபட்ச உயரத்தை அடைந்தனர்.
கேள்வி: பேபி பூமர்கள் - பூமர்களின் பொதுவான பண்புகள் பற்றி தகவல் சொல்.
பதில்: இரண்டாம் உலகப் போருக்குப் பிந்தைய மக்கள்தொகை வெடிப்பு காலத்தில் பிறந்தவர்கள். பண்பாட்டை மதித்த தலைமுறையினர். குடும்பம், சமூக மதிப்பீடுகளைப் பெரிதும் மதித்ததோடு, பிள்ளைகளுக்கும் அதைக் கற்றுக்கொடுத்தனர். மனித உரிமை, விண்வெளிப் பயணம் போன்ற விஷயங்களில் நவீனமாகச் சிந்தித்தனர்.
கேள்வி: பேபி பூமர்கள் - இதனையும் காண்க பற்றி நீங்கள் என்ன அறிந்துள்ளீர்கள்?
பதில்: * தலைமுறை * அமைதித் தலைமுறை - (1924 - 1945) * பேபி பூமர்கள் - (1946-1964) * எக்ஸ் தலைமுறை - (பிறப்பு 1965- 1979) *தலைமுறை ஒய் -(1980-1994) *இசட் தலைமுறை - (1995-2009) *ஆல்பா தலைமுறை - (2010-2024) *பீட்டா தலைமுறை - (2025-2039)